Zelmira
Antenore se'n va del palau seguit de tot el seguici, encara que Leucippo es queda una mica endarrerit. Apareix Ilo, que va buscant al seu fill. Leucippo s'adona de la seva presència: el palau està ara desert, pel que és el moment idoni per a assassinar-lo. Agafa un punyal i corre cap a ell per matar-lo però Zelmira arriba a temps d'evitar el crim. Leucippo, veient-se descobert, demana a Ilo a crits que es protegeixi, ja que s'ha adonat que Zelmira pretén matar-lo. La dona queda sorpresa davant les paraules de Leucippo però aquest li assegura a Ilo que si hagués trigat un minut més a arribar, ja estaria mort. L'home creu les paraules del malvat i repudia la seva dona. Emma, Antenore i el seguici entren al palau alarmats pel xivarri i Leucippo informa a tots de l'intent d'assassinat de Zelmira. Tots queden molt sorpresos davant la notícia i Antenore, després de tornar a acusar Zelmira de la mort de Polidor i Azor, la condemna a mort i ordena que sigui empresonada immediatament. La consternació general posa punt final a l'acte I (Final: Il figlio mio, stelle, dov'è?).
A qui acusen de la mort de Polidor i Azor?
Zelmira